เนื่องจากเดินถนนคนเดินที่ท่าแพเสร็จ ก็เลยพบกับร้านนี้เข้าด้วยความบังเอินเมื่อ2ปีที่แล้ว
เป็นร้านเหล้าที่ตั้งใจขายต่างชาติแบบแบคแพคโดยเฉพาะ 
ร้านออกแนวมืดๆ เปิดไฟหลากสี ชมพู แดง เขียวและอื่นๆ ร้านออกแนวพัฒพงษ์ผสมร้านลาบ แต่.........

มีทีเด็ดตรงที่วงดนตรีสด จะเล่นเพลงแนวร๊อคยุคเก่าอย่างหลากหลายมากมาย แตกต่างกันไปตามแต่ละวัน
เช่น led zeppelin, Jimi Hendrix, ACDC, Gun N Roses, Ramones, Iron maiden, bob Dylan และวงเก๋าๆอีกมากมาย
จึงทำให้มีลูกค้าชาวต่างชาติมานั่งชิลเต็มร้านเสมอๆ 

ในส่วนของอาหารกระผมเองไม่ได้ตั้งใจดูเมนูเท่าไหร่นักไม่แน่ว่ามีหรือเปล่าเนื่องจากมุ่งเป้าไปที่เครื่องดื่มซะมากกว่า...
ส่วนเครื่องดื่มจะเป็นบ้านๆ เบียร์มี ช้าง ลีโอ สิงห์ ซานมิเกล คอกเทลเองก็มีให้เลือกค่อนข้างหลากหลาย

ร้านนี้เหมาะมากเลยกับคนที่ชอบฟังเพลงร๊อคย้อนยุคสักนิด ยิ่งถ้าเป็นวันอาทิตยิ์ก็จะเหมาะเจาะกับการพักขาหลังจากที่เดินถนนคนเดิน เพราะอยู่ตรงข้ามฝั่งประตูถนนท่าแพเพียงนิดเดียว

อันที่จริงไม่กล้าจะรีวิวร้านนี้นักเพราะไม่เน้นไปที่กิน แต่จะเน้นไปทางดื่มกับฟังดนตรี 
แต่ส่วนตัวเคยมาร้านนี้เมื่อสองปีที่แล้ว ดนตรีสดเหวี่ยงผมให้กลับไปในยุคเก่าๆได้จริง
ถึงแม้ว่าวันนี้วงที่ผมเคยฟังจะออกไปแล้ว แต่วงใหม่ที่มาแทนก็ยังทำให้ผู้ฟังคล้อยตามได้ดีทีเดียว